27.ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ  ΚΑΙ ΔΗΜΟΣΙΑΣ ΤΑΞΗΣ Αριθμ. 2075433/11133/0022  της 2-5 Δεκεμ. 1996   (ΦΕΚ Β΄1096) Προϋποθέσεις και ύψος χορηγούμενου, στο ιπτάμενο αστυνομικό προσωπικό της Υπηρεσίας Εναερίων Μέσων της Ελληνικής Αστυνομίας, πτητικού επιδόματος. Έχοντας υπόψη: 1.Τις διατάξεις της παρ. 5 του άρθρ. 2 του Νόμ. 2334/1995 «Υπηρεσία Εναερίων Μέσων της Ελληνικής Αστυνομίας και άλλες διατάξεις». 2.Τις διατάξεις του άρθρ. 29Α του Νόμ. 1558/1985 «Κυβέρνηση και Κυβερνητικά Όργανα» (Α΄137), το οποίο προστέθηκε με το άρθρ. 27 του Νόμ. 2081/1992 (Α΄ 154). 3.Τις διατάξεις της αριθ. 1107147/1239/0006/4-10-1996 (ΦΕΚ 922/Β/7-10-1996) απόφαση του Πρωθυπουργού και του Υπουργού Οικονομικών στους Υφυπουργούς Οικονομικών. (Μετά τη σελ.24,91064) Σελ.  24,91065 Τεύχος 1336 Σελ. 85 Οργανικές Διατάξεις Ελληνικής Αστυνομίας 4.ΑΑ.α.25-27   970 4.Το γεγονός ότι από τις διατάξεις της παρούσας απόφασης δεν προκαλείται δαπάνη σε βάρος του Κρατικού Προϋπολογισμού για το 1996, προκαλείται δαπάνη σε βάρος για το έτος 1997 ύψους 10.000.000 δρχ. περίπου, η οποία έχει προβλεφθεί στον ΚΑΕ 0434 του σχεδίου προϋπολογισμού εξόδων Ε.Φ. 43110 «ΕΛΛΗΝΙΚΗ ΑΣΤΥΝΟΜΙΑ» έτους 1997 και θα αντιμετωπιστεί από την πίστωση που θα εγκριθεί για το σκοπό αυτό, για δε καθένα από τα επόμενα έτη ίδιου ύψους περίπου, η οποία θα προβλέπεται και θα καλύπτεται από τον κατ’ έτος προϋπολογισμό εξόδων Ε.Φ. 43110 «ΕΛΛΗΝΙΚΗ ΑΣΤΥΝΟΜΙΑ» αποφασίζουμε: Πτητικό επίδομα εξαμήνου Άρθρ.1.-«1.Το πτητικό επίδομα εξαμήνου χορηγείται στους Αξιωματικούς, Ανθυπαστυνόμους, Αρχιφύλακες και Αστυφύλακες, κατόχους πτυχίου επαγγελματία χειριστή ελικοπτέρου ή χειριστή ιδιωτικών ελικοπτέρων που εκδόθηκε ή αναγνωρίστηκε από την Υπηρεσία Πολιτικής Αεροπορίας (Υ.Π.Α.), σύμφωνα με τη νομοθεσία που τη διέπει, όταν συμπληρώσουν 30 ώρες πτήσεις σ’ ένα εξάμηνο ως χειριστές ελικοπτέρων που ανήκουν στην Ελληνική Αστυνομία και ως εκπαιδευόμενοι ή μετεκπαιδευόμενοι στο εσωτερικό ή στο εξωτερικό με ελικόπτερα, ανεξάρτητα αν αυτά ανήκουν στην Ελληνική Αστυνομία». Η μέσα σε «» παρ. 1 αντικαταστάθηκε ως άνω από την παρ. 1 άρθρ. 2 της με αριθ. 2006887/680/0022/30 Μαρτ.-16 Απρ. 1995 (ΦΕΚ Β΄ 364) Απόφασης Υπουργών Οικονομικών και Δημόσιας Τάξης. 2.Το ποσό του εξαμηνιαίου πτητικού επιδόματος καθορίζεται για κάθε κατηγορία από το γινόμενο του ισχύοντος, κάθε φορά, μηνιαίου βασικού μισθού του Αστυνόμου Β΄ επί του αντιστοίχου για κάθε κατηγορία συντελεστή. Οι κατηγορίες και οι συντελεστές που αντιστοιχούν σε κάθε μία απ’ αυτές έχουν ως κατωτέρω: α. Κατηγορία Α1 συντελεστής: Τέσσερα και είκοσι (4,20) β. Κατηγορίας Α2 συντελεστής: Τρία (3). 3.Δικαιούχοι κατά κατηγορία: α. Κατηγορία Α1: Αξιωματικοί χειριστές ανεξαρτήτως βαθμού και Ανθυπαστυνόμοι, εφόσον ίπτανται με ελικόπτερα κάτω των 4.000 KGR, όταν αυτά είναι άδεια αλλά εξοπλισμένα. Σελ.  24,91066 Τεύχος 1336 Σελ. 86 β. Κατηγορία Α2: Αρχιφύλακες και Αστυφύλακες χειριστές, εφόσον ίπτανται με ελικόπτερα βάρους κάτω των 4.000 KGR, όταν αυτά είναι άδεια αλλά εξοπλισμένα. Το πτητικό επίδομα, που χορηγείται με τις διατάξεις του παρόντος άρθρου, αυξήθηκε κατά 20% με το άρθρ. 1 της με αριθμ. 2006887/680/0022/30 Μαρτ. - 16 Απρ. 1998 (ΦΕΚ Β΄ 364) Απόφ. Υπουργ. Οικον. και Δημ. Τάξης. Πτητικό επίδομα 18μήνου Άρθρ.2.-1.Το πτητικό επίδομα 18μήνου χορηγείται στους Αξιωματικούς, Ανθυπαστυνόμους, Αρχιφύλακες και Αστυφύλακες, όταν συμπληρώσουν 30 ώρες πτήσης μέσα σε 18 μήνες. 2.Το ανά 18μηνο πτητικό επίδομα, που χορηγείται στο προσωπικό της προηγούμενης παραγράφου, καθορίζεται στο ποσό που προκύπτει σύμφωνα με το αναφερόμενο στην παρ. 2 του άρθρ. 1 της παρούσας και με τους κατωτέρω κατά κατηγορία συντελεστές: α. Κατηγορία Β1: Συντελεστής δύο και είκοσι (2,20) χορηγείται στους Αξιωματικούς ανεξαρτήτως βαθμού και στους Ανθυπαστυνόμους. β. Κατηγορία Β2: Συντελεστής ένα και ογδόντα (1,80) χορηγείται στους Αρχιφύλακες και Αστυφύλακες. «3.Δικαιούχοι πτητικού επιδόματος των κατηγοριών Β1 και Β2 είναι Αξιωματικοί, Ανθυπαστυνόμοι, Αρχιφύλακες και Αστυφύλακες τεχνικοί, κάτοχοι πτυχίου προσωπικού συντηρήσεως αεροπορικού υλικού που εκδόθηκε ή αναγνωρίστηκε από την Υ.Π.Α. ή πτυχίου μηχανοσυνθέτη ή μηχανικού αεροσκαφών ή πτυχίου  ηλεκτρονικού  συντήρησης και  επισκευής ηλεκτρονικών συστημάτων (AVIONICS) αεροσκαφών αναγνωρισμένης από το κράτος σχολής, που ίπτανται σε δοκιμαστικές ή άλλες διατεταγμένες αποστολές ή υπηρεσίες που απαιτούν την παρουσία τους κατά τη διάρκεια πτήσης, καθώς  4.ΑΑ.α.27 Οργανικές Διατάξεις Ελληνικής Αστυνομίας   971 και ως εκπαιδευόμενοι ή μετεκπαιδευόμενοι στο εσωτερικό ή στο εξωτερικό με ελικόπτερα, ανεξάρτητα αν αυτά ανήκουν στην Ελληνική Αστυνομία». Η μέσα σε «» παρ. 3 αντικαταστάθηκε ως άνω από την παρ. 2 άρθρ. 2 της με Αριθμ. 2006887/680/0022/30 Μαρτ.-16 Απρ. 1998 (ΦΕΚ Β΄ 364) Αποφ. Υπουργ. Οικονομικών και Δημόσιας Τάξης. Στο πτητικό επίδομα, που χορηγείται με τις διατάξεις του παρόντος άρθρου, αυξήθηκε κατά 20% με το άρθρ. 1 της με αριθμ. 2006887/680/0022/30 Μαρτ. - 16 Απρ. 1998 (ΦΕΚ Β΄ 364) Απόφ. Υπουργ. Οικον. και Δημ. Τάξης. Τρόπος καταβολής του πτητικού επιδόματος Άρθρ.3.-Το πτητικό επίδομα (εξαμήνου και 18μήνου) καταβάλλεται στους δικαιούχους ως ακολούθως: α. Το μισό, μόλις συμπληρωθούν 10 ώρες πτήσεως ή το 1/10 του μισού για κάθε μία από τις δέκα πρώτες ώρες πτήσεως. β. Το άλλο μισό, μόλις συμπληρωθούν οι 20 υπόλοιπες ώρες πτήσεως ή το 1/20 του μισού για κάθε ώρα πτήσεων πέραν των 10 πρώτων ωρών πτήσεως κάθε εξαμήνου ή 18μήνου. γ. Στους χειριστές και τεχνικούς της Υπηρεσίας Εναερίων Μέσων Ελληνικής Αστυνομίας (Υ.Ε.Μ.Ε.Α.) που πεθαίνουν ή τραυματίζονται λόγω αεροπορικού ατυχήματος, που συμβαίνει σε διατεταγμένη πτήση, καταβάλλεται ολόκληρο το πτητικό επίδομα του 6μήνου ή του 18μήνου, ανεξάρτητα από τις ώρες πτήσης που πραγματοποίησαν σ’ αυτό. δ. Για το πέραν των 30 ωρών πτήσεις μέσα σε κάθε εξάμηνο ή 18μηνο, κατά περίπτωση, δεν καταβάλλεται πτητικό επίδομα. ε. Σε περίπτωση προαγωγής των δικαιούχων πτητικού επιδόματος ή αλλαγής κατηγορίας μέσα στο ίδιο εξάμηνο ή 18μηνο, το πτητικό επίδομα υπολογίζεται με ποσοστό, ανάλογα με τις ώρες πτήσεως που πραγματοποιήθηκαν σε κάθε βαθμό ή κατηγορία δικαιούχου. στ. Ως μηνιαίος βασικός μισθός του βαθμού Αστυνόμου Β΄ για τον υπολογισμό του πτητικού επιδόματος λαμβάνεται αυτός που ισχύει κατά την τελευταία ημέρα κάθε 6μήνου ή 18μήνου. Δικαιολογητικά καταβολής πτητικού επιδόματος ΄Αρθρ.4.- Για την καταβολή στους δικαιούχους του πτητικού επιδόματος απαιτείται προσκόμιση ατομικής βεβαιώσεως της Υ.Ε.-Μ.Ε.Α. που περιλαμβάνει τον αριθμό των ωρών πτήσεως που πραγματοποίησε ο δικαιούχος, καθώς και την κατηγορία στην οποία ανήκει. Γενικές διατάξεις Άρθρ.5.-1.Το κατά ανωτέρω διαμορφούμενο ποσό (βασικός μισθός χ συντελεστής), προσαυξάνεται σε ποσοστό 94%. Το τελικώς διαμορφούμενο ποσό του πτητικού επιδόματος προσαυξάνεται από 1-7-1993 με το χορηγούμενο κάθε φορά ποσοστό γενικής αύξησης των αποδοχών των εργαζομένων στο Δημόσιο. 2.Ως εξάμηνο νοείται, η χρονική περίοδος από 1 Ιανουαρίου μέχρι 30 Ιουνίου και από 1 Ιουλίου μέχρι 31 Δεκεμβρίου του ίδιου έτους, ενώ ως 18μηνο νοείται η χρονική περίοδος από 1 Ιανουαρίου μέχρι 30 Ιουνίου του επομένου έτους και από 1 Ιουλίου του επομένου έτους μέχρι 31 Δεκεμβρίου του μεθεπομένου έτους, αρχής γενομένης από 1.1.1997. Έναρξη ισχύος Άρθρ.6.-Η ισχύς της παρούσας απόφασης αρχίζει από την δημοσίευσή της στην Εφημερίδα της Κυβέρνησης.  Το πτητικό επίδομα, που χορηγείται στο ΥΕΜΕΑ,στο ύψος που ισχύει, αυξάνεται από 1.7.2000 κατά ποσοστό 10% με την με αριθ. 2/48110/0022/27 Ιουλ.- 3 Αυγ. 2000 (ΦΕΚ Β΄972) Απ.Υπ. Οικονομικών και Δημόσιας Τάξης, της οποίας η ισχύς αρχίζει από 1.7.2000.   